1a/b | Om Awighnà pamastu namasidem.
Iwastu satàwayanya, pangaringkes dasaksara, kawruhakna pasuk wetunya, yan sira wruha ring kalingan iki, tlas papa naraka bapabunta, tekang (sa)riranta, iki kamulaning panulak satru, mwang sarwa wisesa, sami pada kasor denya, anghing haywa wera ring wong lyan, apan dahating uttama aksara iki, rasamangkanak palanya, patemuning tastra : Sa Ba Ta A I, dadi Ang, magenah ring udel, pan tastraning tastra: Na Ma Úi Wa Ya, dadi Ah, magenah ring Siwa-dwara.
2a | Ang lawa(n) Ah, masalin rupa, marupa Om-kara, matemu ring ati, raris kapukuhing lidahe dadi ardhacandra, windu, nada. Ardacandra ring gidat genahnya, windu ring gentil irung genahnya, nada tungtunging irung genahnya. Wus samangkana mawak Siwa, Sadasiwa, ParamaSiwa. Tejanya aketi abara inget, telas.
Iti panulak sarwa baya mancana sarwa krura, sarwa galak, sarwa aeng, palanya mari ya mamigrain. Sa, sakarepta, wenang. Ma, : Om pritiwem apah teja bayu akasa, nga,
2b | haeng haeng tan mandi, mari sang sdahan, Im hejoh hetpet. 3x, aku Sang Hyang Panca Maha Bhuta, terus ring luhur, kasaktian ku Sang Hyang Licin, sarwa satru pat swaha.
Iti mantra anggen mangraksa raganta, nanging mantrakna sari-sari, ring kalaning wengi, yan hana wong paksa angleyakin, mwang anesti, aneluh anerangjana, salwiring makarya hala ring raganta, palanya balik ya agring meh katekan mati wong mangkana, yanya tan mati meh buduh ya mwang agring, mangkana pwaranya, mantra iki
3a | nanghing pingitakna nganggen mantra iki, apan dahating kawibaran mantra iki, nga, Durggha Redana, ma, : Om nama Bagawati, warntadhaga, kala sahiri, mahetpananyam, karetu sarwe sam, satrunam bawantu, siddhirastu tatastu rastu swaha, telas.
Hyang Bagawati magenah ring madyaning lidah, I Kalika magenah ring tungtunging lidah, regepakna, haywa wera ring wong len.
Nyan kaputusan Sang Hyang Prawatek dewata Nawasangha, kawruhakna ring bwana alit, ring sariranta, ndya ta unggwanya ring bwana sariranta
3b | Iti Sang Hyang Tastra Dasaksara, nga, sira angadakaken Sang Hyang Tastra saider bwana, mungguh Sang Hyang Pranawa :
Sang kangin magenah ring papusuh,
Bang kelod magenah ring ati,
Tang kauh magenah ring babuahan,
Ang kaja magenah ring nyali,
Nang kelod kangin magenah ring paparu, Mang kelod kauh magenah ring husus, Úing kaja kauh magenah ring limpa, Wang kaja kangin magenah ring ineban, Ing Yang, magenah ring madya, magenahakna ring pagantunganing ati.
Iti Sang Hyang Omkara, Sang Hyang kapatyan, anggawe tatsra asiya lwire
4a | Sa Ba Ta A I Na Ma Si Wa Ya, Om, mwang anggawe tiga, ndya ta tastra tiga, lwire : Ang Ung Mang. Mwang anggawe Sang Hyang Tastra Rwabhineda, lwire Ang Ah. Yan wus samangkana denta angwruha, hawya wera, simpenakna denta apang pened, pamulihakna Sang Hyang Tastra iki, pasakna denta apang jati, lwirnya :
Sa mulih ring Ba, Ba mulih ring Ta, Ta mulih ring A, A mulih ring I,
I mulih ring Na, Na mulih ring Ma, Ma mulih ring Si, Si mulih ring Wa, Wa mulih ring Ya,
Ya mulih ring Sang Hyang
4b | Tastra Pasupati Omkara, Sang Hyang Tastra Pasupati Om-kara mulih ring Sang Hyang Tiga, A, U, Ma, Sang Hyang Tiga mulih ring Rwabhineda, Ang Ah, Sang Hyang Rwabhineda mulih ring Ardacandra, Ardacandra mulih ring windu,O, Windu mulih ring nada, A , telas, haywa wera, utama dahat, aksara iki, apa gagelaran pati lawan urip, wenang gelarakna apang sing i papa klesa ring sariranta, mwah wenang anggen pangalah satru wisesa, mangkana gni kunda rahasya utama, ya ika mageng tan polah, mawisesa hana iti.
5a | Telas aksara iti dadi api.
5b | Iti unggwaning Ardacandra mwang Windu Nada, nga, mwang Rwabhineda, nga. Mwang Omkara Sumungsang, nga, unggwanya Sang Hyang Tiga, nga, Brahma Wisnu Iswara,
Sang Hyang kalih, munggu ring nabi genahnya, Ang. Ne luhuring siwadwara magenah, Ah. Ongkara mungguh ring pala kiwa tengen, Om, Sang Hyang Tiga, metu ardacandra windu nada, unggwanya, ardacandra ring ulu arsa, windu ring udel, nada ring tungtunging purusya, anerus ring telenging ati, mwah anerus ring tengahing ampru, anerus ring pagantunganing idep
6a | Mwah akumpul ring cacupu inten, ika citta, mulih maring pucuk tiga, ulenganing tingal, tungtunganing nggarung, pucukaning pusa, paunggwaning Sang Hyang Tiga, makumpul dadi ika, yan sira harep anglekas, pepek de nira halanggi mwang haturu, pujanira ring teneng, marukse suku kiwa, tanganta ring kiwa, gamelana sunduk den apageh, pelengakna pucuk tiga, haywa kumdep.
6b. metu parek dening Sang Hyang Rwabhineda, unggwanya ring dada, ring siksikan, haywa wera, tan siddhi palanya, mulih ring sariranta makumpul lungguh.
7a | Api Yeh
7b | Iti Suksmaning Kanda Pat, nga, ginawa maka kakudung urip, dahat wisesa sira. Kawruhakna haranya kabeh. Lwire, : yeh nyome madan I Anggapati, putih rupanya, ring pupusuh genahnya, ring cangkem pasuk-wetunya, ring engkok-engkokan genahnya. Getihe madan I Mrajapati, abang rupanya, ring ati unggwanya, ring irung pasuk wetunya, ring bawu tengen genahnya. Ari-ari ngaran I Banaspati, ireng rupanya, ring nyali genahnya, ring netra pasuk-wetunya
8a | ring bawu kiwa genahnya.
Tahi langlang ngaran I Banaspati Raja, kuning rupanya, ring ungsilan genahnya, ring karna pasuk-wetunya, ring pungkuring pamanggehan genahnya, telas.
Yan sira wruh samangkana, ika parama sakti dahat. Yan merentah sowang-sowang, awehakna sanakta kabeh, swaranya ka yeki japanya, : Uh swaranya I Anggapati, eling sira asanak
8b | ring ingsun, ingsun tan lali asanak ring sira. Raksanen ingsun, yan hana sanjata lalandep, pe sanjata tumpaking awak sarinan ingsun, ampihang haja lali, poma, 3x.
Ah swaranya I Prajapati eling sira asanak ring ingsun, ingsun tan lali asanak ring sira, raksanen ingsun, yan hana sanjata lalandepe, sanjata tumampaking awak sariran ingsun ampihang haja lali lah poma, 3x.
Eh swarane I Banaspati, eling sira asanak ring ingsun
9a | ingsun tan lali asanak ring sira, raksanen ingsun, yan hana sanjata lalandepe, sanjata tumampeking awak sariran ingsun, ampihang haja lali lah poma, 3x.
Ih swarane I Banaspati Raja, eling sira asanak ring ingsun, ingsun tan lali asanak ring sira, raksanen ingsun, yan hana sanjata lalandepe, sanjata tummampeking awak sariran ingsun, ampihang haja lali lah poma, 3x. Telas.
Rehnya mawas kiwa tengen,
9b | mwang ring arep ring pungkur, pepetakna bayunta, kayanga mijilaken sanaknya, den kadi wong yanak-hanak, tan lyanan sake rika, tan mijil sanaknya, wus mangkana, yang hadres hirungnya kiwa, sukune kiwa tindakang dumun. Yan hadres hirungnya ring tengen, sukune tengen tindakang dumun, yan pada dresnya, metu ring irung mahancogan lumaku. Haywa sangsaya sira ring dalan, tan ngmasi sira ring dalam, mwah saparaning mintar, leya,
10a | ndesti, teluh trangjana, durggha durjana, mawdi ngeb, salwir ing wisesa sami pada wdi mundur ajrih, telas.
Haywa wera uttama dahat iki yan sira wruha ring tutur iki, Yan wera geng hetung halanya, den singid ring hatinta juga, aja hima- hima.
Marganya, : Ang ring irung tengen, Ung ring irung kiwa, Mang ring tengahing irung.
Iti patemoning Swalalita mwang Modre, mwang jatining Dasaksara, Panca Brahma. Panca Brahma ring genahnya,
10b | ring nabi unggwanya. Pancàksara ring siwadwara genahnya, kadi iki tastranya :
Panca Brahma : Sang Bang Tang Ang Ing, nga. Pancaksara, nga : Nang Mang Úing Wa Ing Yang. Patemunya :
Nang Mang matemu dadiIng-kara.
Sing Wang matemu dadiYang-kara.
Ing-kara mungguh ring nabi, maraga Sang Hyang Guru Reka.
Sang Bang matemu dadiAng-kara. Tang Ang matemu dadiUng-kara. Ung-kara matemuAng-kara,
dadi Ong-karàgni Murti, dadi api ngendih murub. Ang-kara matemu ringUng-kara, dadi lengis.
Yang-kara matemu ringIng-kara dadi yeh Ong.
11a | Ing-kara matemu Yang-kara dadi Mang,mawak angin.
Mang mawak bintang, Nang Mang Ing, maraga suryya, Sing Wang Yang, maraga bulan, maraga bintang kartika. Suryya ring netra kiwa, bulan ring netra tengen, bintang ring seûa.
Mwah, Ing Yang Mang : Ing bhatara Siwa. Yang bhatara Sadasiwa. Mang bhatara Paramasiwa. Unggwanya : Ing ring pukuhing rambut. Yang ring madyaning rambut. Mang ring tungtunging rambut.
11b | Unggwanya : Ang ring idep, Ung ring bayu, Mang ring sabda.
Mwah hana Tri Padanà, nga, : surya, bulan, bintang. Sabdanya : Ing Yang Mang, matunggalan, Ang Ing hapti, nga. Ung Ang upti, nga. Ong Mang, pralina, nga. Iti jatining Dasaksara, nga, pratastraning nabi, kaslahan dening Ing-kara dadi Panca Brahma. Ring
luhur kaslahan dening Yang-kara, dadi Pancaksara. Ika kawruhakna apang jati. Kinemit dening sobdanya catur. Kayeki rerajahannya kawruhakna,
swe_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn lus_Latn kac_Latn ban_Latn ban_Latn ban_Latn ilo_Latn ban_Latn ban_Latn ban_Latn umb_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn kac_Latn kac_Latn jav_Latn ban_Latn ban_Latn ban_Latn ban_Latn kac_Latn ban_Latn ban_Latn ban_Latn ceb_Latn ban_Latn